
A   V   I   Z

asupra proiectului de Lege pentru pentru modificarea Ordonanţei Guvernului nr. 66/1997 privind regimul investiţiilor străine în România, realizate prin cumpărarea de titluri de stat, Camera Deputaţilor fiind Cameră decizională (PLx 645/2005).


În conformitate cu prevederile art. 89 din Regulamentul Camerei Deputaţilor, modificat şi completat prin HCD nr. 34/2005, Comisia pentru politică economică, reformă şi privatizare a fost sesizată, spre dezbatere şi avizare cu proiectul de Lege pentru modificarea Ordonanţei Guvernului nr. 66/1997 privind regimul investiţiilor străine în România, realizate prin cumpărarea de titluri de stat, Camera Deputaţilor fiind Cameră decizională.


Potrivit prevederilor art. 60 din Regulamentul Camerei Deputaţilor,  membrii Comisiei au examinat proiectul de lege în şedinţa din 7 februarie 2006.


Proiectul de lege are ca obiect de reglementare modificarea Ordonanţei Guvernului nr. 66/1997 privind regimul investiţiilor străine în România, realizate prin cumpărarea de titluri de stat în sensul eliminării unor condiţionalităţi pentru achiziţionarea titlurilor de stat.

În urma dezbaterilor, membrii Comisiei pentru politică economică, reformă şi privatizare au hotărât cu unanimitate de voturi ca proiectul de lege să fie aprobat, în forma adoptată de Senat.   

                PREŞEDINTE,


     Mihai Tudose

         SECRETAR






    Vasile Cosmin Nicula

                                                                                                                       
Consilier parlamentar

